Anette Sagen - Wikipedia

# Anette Sagen

### Frå Wikipedia – det frie oppslagsverket

Anette Sagen (fødd 10. januar 1985) er ein norsk skihoppar frå Mosjøen. Ho er ein av verdas beste kvinnelege skihopparar.

I 2004 vart ho nekta å hoppe i Vikersund, ei sak som fekk mykje merksemd i media. Striden stod om kvinner i det heile teke er skikka til å hoppe i så store bakkar, sjølv om mange av kvinnene slo fleire menn. Torbjørn Yggeseth, formann i hoppkomitéen i det internasjonale skiforbundet, var spesielt krass i replikkane sine. Til sitt forsvar sa Yggeseth at det er det internasjonale skiforbundet som har vedteke at kvinner ikkje skal konkurrere i bakkar over K90 eller i skiflyging, og at han som formann i hoppkomiteen representerer ynsket og viljen til skiforbundet. Han sa vidare at saka fekk ei svært skeiv framstilling i pressa og at dette då vart grunnlaget for den folkeopinionen han stod overfor som representant for eit internasjonalt forbund.

Mange gamle feministar trykte Sagen til sitt bryst for at ho ville leie kampen for at kvinner skal verte likestilte med menn i idretten.

17. februar same år gjekk Anette Sagen ut i media og erklærte at ho gav seg for den gongen fordi det tok for mykje krefter.

18. januar 2007 vart det lagt ut eit filmklipp av Anette Sagen på YouTube, der ho vert slått ned i ein lek av det som sannsynlegvis er ei anna hoppjente. Filmklippet vart lenka til på dei største nettavisene.

## [endre] På verdsveven

- Tett på nett: Anette Sagen (VG, 2004)
- Tett på nett: Torbjørn Yggeseth (VG, 2004)
- - La Anette hoppe i Kollen (Dagbladet, 2004)
- Gir seg ikke (Dagbladet, 2004)
- Får likevel hoppe i Vikersund (Dagbladet, 2004)
- Står fjellstøtt på sitt nei (Dagbladet, 2004)

Henta frå «http://nn.wikipedia.org../../../a/n/e/Anette_Sagen_ab64.html»

Kategoriar: Norske skihopparar | Vefsn | Fødde i 1985

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Deutsch
- English
- Polski
- Slovenščina